
Broj: T02 0 KT 0009864 26 
Orašje,  27.08.2026.  godine 


					                         OPĆINSKOM  SUDU  U  ORAŠJU
							

	Na   temelju  čl. 45. st. 2.  tč. i,    čl. 241. st.1.  ZKP-a  F BiH, podižem 


O P T U Ž N I C U

PROTIV:  D. B.    

[bookmark: _GoBack]što je:   dana 26.02.2026. godine u 18,23 sata u Orašju, na parkingu ispred stambene zgrade br. 16, u Dvadesetčetvrtoj ulici, upravljao putničkim motornim vozilom marke „Golf“, te se vozilom naglo zaustavio kod P. Ž., D. Ž., M. K. i M. P., koji su stajali na parking mjestu i izašao iz svog vozila, te nasiljem i osobito drskim ponašanjem ugrozio njihov mir, na način da je bez o ikakvog povoda  počeo vikati: „Šta ste tu stali, ne mogu proći od vas!“, pa znajući da je P. Ž. bolestan, prišao mu i bez ikakvog povoda uhvatio ga za prsa i odgurnuo,  psujući mu oca i majku, te nastavio vikati govoreći : „Znate li vi tko sam ja!“, a za svo vrijeme je udarao rukama i nogama P. Ž., u  čemu ga je zaustavljao I. Ž., napominjući mu da se radi o invalidu, da bi potom ušao u svoje vozilo i vikao im: „Hoćete da vas sve prebijem, hoćete da vas sve pobijem!“, a potom ponovno izašao iz vozila i pljunuo na P. Ž., upućujući mu psovke, a potom se udaljio vozilom sa parkinga, uslijed  kojih  radnji je ugrozio građanski mir P. Ž., D. Ž., M. K. i  M. P., a sve iako je bio svjestan da takvim svojim ponašanjem ugrožava građanski mir, što je i htio,   
 
dakle        nasiljem i osobito drskim ponašanjem ugrožavao građanski mir, 

čime  je   počinio kazneno djelo Nasilničko ponašanje iz čl. 362. st. 1. KZ F BiH.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

